**SUGLASNOST KOJOM SE PRIHVAĆA / NE PRIHVAĆA**

**BIOPSIJA CERVIKSA**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**BIOPSIJA CERVIKSA**

**Poštovana,**

Klinički pregled i citološka analiza su potvrdili promjene na cerviksu čija se vrsta i proširenost mora provjeriti mikroskopskim pregledom komadića tkiva, koje se mora odstraniti operacijski. Prije zahvata Vaš će liječnik razgovarati s Vama o nužnosti i načinu zahvata.

Morate biti upoznati s rizicima i posljedicama zahvata kako biste mogli dati svoj pristanak.

Ovaj informacijski list će Vam pomoći da se pripremite za razgovor s liječnikom.

DOBROBIT- RAZLOG VRŠENJA PRETRAGE

Rak vrata maternice, kao i stanja koja mu prethode, se nalazi najčešće na granici sluznice vrata maternice (cervix). Ta granica se nalazi površno na dijelu vrata maternice koji strši u rodnicu (tzv. porcija), ili dublje (u cervikalnom kanalu).

Za točnu dijagnostiku mikroskopskom pretragom, nužno je odstraniti komadić tkiva te postrugati sluznicu cerviksa (ekskohleacija).

Operacija se može raditi ambulantno ili ako očekujemo krvarenje ili planiramo još neke pretrage nakon zaprimanja na odjel.

Anestezija najčešće nije potrebna ili se koristi regionalna analgezija.

Liječnik uzima tkivo s malog područja vrata maternice klještima ili specijalnim nožem. Nakon toga može postrugati sluznicu cervikalnog kanala.

Često se za zaustavljanje krvarenja koristi štapić srebrnog nitrata, a rijetko je potrebno postaviti šav. Ponekad je potrebno staviti gazu u rodnicu, koja se izvadi za nekoliko sati.

Kod iznenadnog nalaza, ili komplikacija (npr. jače krvarenje, ozljeda) koje nije moguće predvidjeti današnjom dijagnostikom, može biti nužno proširiti operaciju.

Ako ne postoji drugi izlaz, a operacija se ne može prekinuti, moramo imati Vaše dopuštenje.

RIZICI KOD POSTUPKA

**Nijedan liječnički zahvat nije bez rizika.**

Unatoč mjerama opreza za vrijeme ili nakon operacije mogu nastati komplikacije, ali se najčešće brzo i pravilno svladavaju.

Za spomenuti su:

**Za vrijeme zahvata**

**-rijetko -** ozljede maternice ili vagine instrumentima, uglavnom su bezazlene i ne zahtijevaju daljnje liječenje.

**-vrlo rijetko** - jače krvarenje, koje se najčešće odmah zaustavi, a izuzetno rijetko je potrebno proširenje operacije i vađenje maternice. Pod tim okolnostima može biti nužna i transfuzija krvi, ili nekih njenih frakcija. Pri tome postoji rizik infekcije (**izrazito rijetko**)npr: hepatitis (upala jetre) ili HIV (AIDS)

**-ekstremno rijetko** – oštećenja mekih tkiva.

**Nakon zahvata**

-povremeni bolovi u trbuhu koji najčešće nestaju u kratkom vremenskom razdoblju

-naknadno krvarenje – može se javiti unutar 2 tjedna od operacije. Ovaj rizik se povećava kod neuvažavanja uputa o ponašanju nakon operacijskog zahvata (npr. ispiranje vagine, spolni odnosi).

**-rijetko** nastaju alergijske reakcije na lokalni anestetik ili druge korištene lijekove (npr. mučnina, svrbež, osip na koži, teškoće s disanjem). U većini slučajeva spontano nestaju. Jake reakcije su sa djelovanjem na srce, krvotok, mozak ili živce. Takva stanja zahtijevaju bolničko liječenje kako bi se izbjegla životna ugroženost ili trajno oštećenje organa (zatajenje bubrega, kljenutost).

**-rijetko** – infekcija rane – nastaju u nekoliko dana nakon operacije, a uspješno se rješavaju primjenom antibiotika.

**-vrlo rijetko** - nastaje krvni ugrušak (tromb) koji začepi krvnu žilu (npr. u plućima – plućna embolija), kod ležećih pacijentica.

**Kakvi su rezultati?**

U nekim slučajevima zahvat ne služi samo postavljanju točne dijagnoze i planiranju slijedeće operacije (konizacija ili histerektomija), već se uklanjanjem u cijelosti promijenjenog tkiva, postiže potpuno izlječenje.

Ponekad se, nakon pregleda odstranjenog dijela ustanovi da promjena nije u cijelosti uklonjena. U tim slučajevima nužna je konizacija, ili odstranjenje maternice s posljedičnim sterilitetom.

Kod jako zloćudne bolesti (rak vrata maternice koji je jako uznapredovao) mora se učiniti radikalna operacija ili liječenje zračenjem. O tome će Vas detaljno informirati Vaš ginekolog.

ZAMJENSKI POSTUPCI

LETTZ, konizacija, ponekad histerektomija.

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.